De arabischn Buchståm kinan auf mea wia oa Åat soatiad wean. Des heidige System fãngt Zeichn, de anãnda ähnlich han, zsãmm, wiad fias alphabetische Soatian zum Beispüi in Telefonbiacha gnumma und hoaßt hidschāī ( هجائي u200e) oda aa  abtathī  /  أبتثي u200e nåch de eastn Buchståm vu dea Reihung. Döidare und uasprüngliche Åat hoaßt abdschad ( أبجد u200e) und soatiad de Buchståm nåch eanam Zåihweat, den ma in da Spåitn gãnz rechts siachd. SWoat Abdschad setzd si aus de eastn via Buchståm vu da Abdschad-Soatiarung zsãmm, is åiso mid ABC, Alphabet und aa Abtathi zum vagleichn. So wia im Lateinischn a X fia de Zåih 10 stehd, is im Arabischn am jedn Buchståm a bestimmta Zåihweat zuagoadnet, nåchdem si de Zeichn aa oadnen låssn. A jeds arabische Woat stehd åiso aa fia a Zåih, nämli da Summ vu de Weate vu de Buchståm, aus de sWoat bestehd. De Zuaoadnungen san åwa ned einheitlich - es gibt nämli mea wia des Zuaoadnungsschema, des in dea Taböin ãugfüahd is, des wås åwa sgeläifigste is. In Klãmman siachd ma dZåihnweate, wias im Maghreb vawendt wean. A dritte Soatiarung,  muʿdscham  /  معخم u200e gnennd, reiht de Buchståm nåch eanam Artikulazionsoat (vu glottal bis labial)